Gener: El coronavirus, el projecte pilot de cribratge del Chagas i les 'influencers' que recomanen medicaments, temes més destacats als mitjans - Blog COFBBlog COFB\nEstàs aquí: Inici > Destacats > Gener: El coronavirus, el projecte pilot de cribratge del Chagas i les ‘influencers’ que recomanen medicaments, temes més destacats als mitjans\nRecomanacions davant el coronavirus\nCoincidint amb l’inici de l’epidèmia del coronavirus (2019-nCov), les farmàcies van esgotar l’existència de màscares protectores, situació que van recollir diferents mitjans. Des del Col·legi es va optar per fer una crida a la calma i es va posar l’èmfasi en les mesures preventives que es poden prendre, com per exemple, rentar-se les mans amb freqüència i evitar el contacte amb persones que presentin símptomes de grip o refredat.\nAlguns dels mitjans que van comptar amb el COFB com a font van ser Catalunya Press, El Periódico, Nació Digital i Betevé. Per la seva banda, Catalunya Ràdio (del minut 19:53 al 20:28) va recollir declaracions de la vocal del COFB Aina Surroca i Ràdio 4 (del minut 47:10 al 49:00) les de Maria Perelló, responsable del Centre d’Informació del Medicament del COFB. A més, Cadena Cope va entrevistar a Guillermo Bagaría, responsable d’Atenció Farmacèutica del Col·legi.\nProjecte pilot de cribratge del Chagas\nEl Consell de Col·legis Farmacèutics de Catalunya, amb el suport del COFB, i Vall d’Hebron van impulsar un projecte pilot de cribratge per detectar de forma precoç la malaltia del Chagas. El projecte està dirigit a pacients majors d’edat nascuts als països en zona de risc d’haver-lo adquirit. En un inici, el projecte es duu a terme a 8 farmàcies de 3 districtes de Barcelona, però en els mesos vinents està previst ampliar-ne el nombre.\nDiversos mitjans se’n van fer ressò. De la premsa especialitzada ho van recollir imFarmacias, Correo Farmacéutico, El Global, Diariofarma, El Farmacéutico, Infosalus, Farmaventas i Farmanatur. Els mitjans de premsa general que ho van publicar van ser La Vanguardia, Europa Press i Gente.\nInfluencers que recomanen medicaments\nDiverses influencers sense formació sanitària han estat recomanant medicaments que necessiten recepta. Davant aquesta situació, Guillermo Bagaría, responsable d’Atenció Farmacèutica del COFB, va ser entrevistat pel programa Herrera a Cope Catalunya i Andorra i per TeleMadrid, on va destacar que “l’influencer real ha de ser el professional qualificat. No es tracta de ‘likes’, es tracta de seguretat en els medicaments”. Per la seva banda, la vocal de Dermofarmàcia i Productes Sanitaris del COFB, Marta Alcalde, en declaracions a un reportatge de TV3, va remarcar que “sense cap mena de coneixement s’estan recomanant productes que són de prescripció”, fet que en el cas dels antibiòtics, “l’ús indiscriminat genera resistències”.\nConsell pediàtric a la farmàcia\nLa vocal del COFB, Aina Surroca, va escriure un article a Farmaventas sobre el consell pediàtric des de la farmàcia. Més concretament, va abordar el paper del farmacèutic davant el pacient pediàtric, les consultes més freqüents a la farmàcia i la importància de la formació i l’actualització. El text es pot llegir a la revista en línia, de les pàgines 60 a 63.\nL’epidèmia de la grip\nLa vocal d’Oficina de Farmàcia del COFB, Francisca Aranzana, va participar juntament amb diferents professionals sanitaris a la tertúlia del programa de Betevé “El Matí de Barcelona” per parlar de l’epidèmia de la grip. L’activitat de la grip, a data de 27 de gener, havia arribat a 147 casos per cada 100.000 habitants i, durant la tertúlia, Aranzana va destacar el paper que podia tenir el farmacèutic davant aquesta malaltia.\nAliments que ajuden davant la hipotensió\nCuídatePlus va publicar un reportatge sobre la hipotensió, més concretament, sobre quins aliments poden ser d’ajuda si es té la tensió baixa. La peça va comptar amb les veus de dues persones del Col·legi: Anna Bach-Faig, vocal d’Alimentació i Nutrició, i Montse Iracheta, farmacèutica i membre de la mateixa vocalia.\nLes dificultats per avortar, el dret d’objecció i la venda de medicaments abortius en línia\nEl Periódico va publicar dos reportatges amb relació a l’avortament. El primer se centrava en les dificultats que es troben a alguns hospitals, però, a partir d’informació facilitada pel Col·legi, també van informar de l’objecció de consciència dels farmacèutics en donar la píndola anticonceptiva d’emergència.\nEl segon reportatge estava centrat en la venda en línia de pastilles abortives, i de l’accés que hi tenen alguns menors, publicació que va comptar amb declaracions de Maria Perelló, responsable del Centre d’Informació del Medicament del COFB.\nFinançament de medicaments per deixar de fumar\nL’1 de gener va entrar en vigor el finançament de dos fàrmacs específics per deixar de fumar: vareniclina i bupropió. Diversos mitjans van fer-se’n ressò durant els primers dies de l’any, i a l’Hospitalet Digital van entrevistar a la farmacèutica Mercè Sellés, qui va posar en valor el Programa de Cessació Tabàquica que es duu a terme a diverses farmàcies de la província.\nEl Congrés i Saló Europeu d’Oficina de Farmàcia, Infarma Madrid 2020, ha tornat a ser notícia als mitjans especialitzats, on s’ha fet menció al COFB com a coorganitzador d’aquesta trobada farmacèutica. Concretament, imFarmacias i Correo Farmacéutico van publicar les xifres que es preveuen per al Saló de Medicaments i Parafarmàcia, així com les principals novetats del programa del Congrés; i Diariofarma va centrar-se en el fet que el Ministeri de Sanitat ha concedit el reconeixement d’interès sanitari a Infarma Madrid 2020.\nAny electoral a diversos COFs espanyols\nL’any 2020 es presenta com un any electoral per diversos Col·legis Oficials de Farmacèutics de l’Estat espanyol, entre ells els quatre Col·legis provincials de Catalunya. Així ho va recollir El Global, on va fer menció al president del COFB, Jordi de Dalmases.\nDesembre: el programa de detecció precoç de càncer de còlon i recte, la campanya “Atenció Pell 365” i les farmàcies sentinella, temes més destacats als mitjans (Gener 2019)\nNovembre: la campanya “Atenció Pell 365”, atenció farmacèutica davant primeres dispensacions i les beques del COFB, temes més destacats als mitjans (Desembre 2019)\nOctubre: Campanya del COFB sobre la importància de la recepta mèdica, activitats formatives i Diada del Farmacèutic, temes més destacats als mitjans (Novembre 2019)\nAina Surroca Álvaro Pascual-Leone avortament barcelona brain health initiative cessació tabàquica Chagas COFB Consell de Col·legis de Farmacèutics de Catalunya consell pediàtric coronavirus cribratge distribucio i venda online eipdèmia de grip eleccions Emili Ros Francisca Aranzana Grip Guillermo Bagaria hipotensió Maria Perelló Marta Alcalde màscares Mitjans pediatria premsa premsa especialitzada premsa general Programa de cessació tabàquica seguretat social tertúlia d'actualitat Vall d'Hebrón venda il·legal venda online virus virus de wuhan Xina


Discos no sol.licitats: Derek and The Dominos\nLes ardoroses excitacions de "slow hand"\nSuper grup de blues i rock creat l’any 1970 i integrat pel guitarrista i cantant Eric Clapton, el teclista Bobby Whitlock, el baixista Carl Radle i el bateria Jim Gordon. Derek and the Dominos nomes va llançar un disc, el magnífic doble àlbum d'estudi "Layla and other assorted love songs" (Layla i altres diverses cançons d’amor), un treball que va comptar amb la col.laboració com a convidat del guitarrista Duane Allman de The Allman Brothers Band. L'àlbum, en el seu moment, va ser molt ben rebut per la crítica, però, les vendes i la seva radiodifusió van ser més aviat escasses.\nEs tracta d’un dels discos essencials dins la història del rock. Editat per primera vegada el mes de desembre de 1970, al cap de pocs mesos, a la primavera de 1971, fa més de quaranta-quatre anys, la més aclamada de les cançons d'aquest àlbum, "Layla", una poderosa composició escrita per Eric Clapton i Jim Gordon i amb la inestimable i sensacional col.laboració de Duanne Allman, es va publicar en format single al costat de "I am yours" (jo soc teu).\nAmb una portada difícil de vendre, amb l'insòlit nom de Derek and the Dominos, un grup que ningú coneixia i sense esmentar enlloc al llegendari Eric Clapton, el disc va passar totalment desapercebut.\nEl fantàstic tema "Layla", dura set minuts i cinc segons, es tracta d’una declaració d'amor que Clapton va escriure inspirada en l’afecte passional, no correspost, que sentia cap a la model Patricia Anne, més coneguda com Pattie Boyd, aleshores esposa d'un col.lega i íntim amic seu, el "Beatle" George Harrison.\nEn les seves estrofes podem escoltar els precs i la desesperació de Clapton vers Pattie amb frases com: "Like a fool, I fell in love with you" (com un ximple em vaig enamorar de tu) i, per descomptat, el cèlebre cor: “Layla, you've got me on my knees” (Layla, em tens de genolls).\nNo va ser fins anys després que Pattie accediria a les insistents proposicions de Clapton atès que, finalment, l’any 1974, separada ja de George Harrison, Pattie va iniciar una relació sentimental amb Clapton que acabaria en matrimoni cinc anys desprès.\nQuan l'estava ajustant, Clapton va notar que a "Layla" li faltava un bon final, ja que no volia que acabés de forma abrupta ni tampoc amb un degradat de volum. La solució va ser la inclusió del calmat epíleg amb notes de piano que havia compost el bateria Jim Gordon.\nProbablement ens trobem davant del millor treball d'estudi de Clapton; potser, en una de les seves millors etapes de creació artística.


Projecció de la pel·lícula “La mort de Guillem” a Sant Cugat del Vallès - Òmnium Cultural\nProjecció de la pel·lícula “La mort de Guillem” a Sant Cugat del Vallès\nEl dia 1 d’octubre l’ANC, Free Romeva i Òmnium Sant Cugat organitzem la presentació de la pel·lícula “La mort de Guillem” dirigida per Carlos Marqués-Marcet.\nLa projecció serà als Cinemes Sant Cugat (Av. Pla del Vinyet, 50, Sant Cugat del Vallès) a les 19.30 h i tindrà un preu de 5 €.\nA causa de la Covid-19, és necessària la inscripció prèvia per formulari per no superar l’aforament. És necessària inscripció individual, si veniu amb més gent, heu d’omplir el formulari amb la informació de les persones acompanyants.\nLes portes obriran a les 19.00 h. Es recomana venir amb temps.\n« Com ens ha afectat la COVID-19? II taula rodona\nPremi Juncadella »


El Barça i la UPC impulsen una beca per promoure l'accés professional de noies estudiants al món de l'esport i la tecnologia - UPC Universitat Politècnica de Catalunya\nEl Barça i la UPC impulsen una beca per promoure l'accés professional de noies estudiants al món de l'esport i la tecnologia\nEl Barça i la UPC impulsen una beca per promoure l'accés professional de noies estudiants al món de l'esport i la tecnologia El FC Barcelona i la UPC han unit forces per crear la beca Edelmira Calvetó, amb l’objectiu de promoure l’accés professional al món de l’esport i la tecnologia de noies estudiants de carreres relacionades amb els àmbits de la Ciència, la Tecnologia, l’Enginyeria i les Matemàtiques. https://www.upc.edu/ca/sala-de-premsa/noticies/el-barca-i-la-upc-impulsen-una-beca-per-promoure-lacces-professional-de-noies-destudiants-al-mon-de-lesport-i-la-tecnologia https://www.upc.edu/ca/sala-de-premsa/noticies/el-barca-i-la-upc-impulsen-una-beca-per-promoure-lacces-professional-de-noies-destudiants-al-mon-de-lesport-i-la-tecnologia/@@download/imatge\nMaria Teixidor, secretària de la Junta Directiva i responsable del futbol femení del FC Barcelona, i Gemma Fargas, vicerectora de Responsabilitat Social i Igualtat de la UPC, en l'acte de presentació de la beca Edelmira Calvetó\nActe de presentació de la beca Edelmira Calvetó, en el marc de la jornada 'Women in SportsTech: Levelling the Playing Field'\nEl FC Barcelona i la UPC han unit forces per crear la beca Edelmira Calvetó, amb l’objectiu de promoure l’accés professional al món de l’esport i la tecnologia de noies estudiants de carreres relacionades amb els àmbits de la Ciència, la Tecnologia, l’Enginyeria i les Matemàtiques.\nEl FC Barcelona i la Universitat Politècnica de Catalunya · BarcelonaTech (UPC) creen la beca Edelmira Calvetó, amb l’objectiu de promoure l’accés professional al món de l’esport i la tecnologia de noies estudiants de carreres relacionades amb els àmbits de la Ciència, la Tecnologia, l’Enginyeria i les Matemàtiques (conegudes com carreres STEM pels noms d’aquestes disciplines en anglès).\nLa beca Edelmira Calvetó adreçada a estudiants de titulacions relacionades amb les STEM ha estat impulsada pel Grup Edelmira Calvetó (GEC) i pel vicerectorat de Responsabilitat Social i Igualtat de la UPC, i portarà el nom de la primera sòcia del Barça des de l’1 de gener del 1913, una pionera que va marcar el camí a les dones barcelonistes i que gràcies a la seva perseverança va aconseguir ser admesa com a sòcia quan segons els Estatuts del Club només podien ser-ho els homes.\nLa iniciativa s’ha presentat dimecres 26 en el marc de l’acte Women in SportsTech: Levelling the Playing Field, organitzat pel Barça a l’Auditori 1899. Una jornada que ha ofert un espai per a la reflexió sobre els temes de dona, esport i tecnologia, i que ha comptat amb la presència, per part del Club, d’Emili Rousaud, vicepresident institucional; Maria Teixidor, secretària de la Junta Directiva i responsable del futbol femení, i Dídac Lee, directiu i responsable de l’Àrea Digital, així com la vicerectora de Responsabilitat Social i Igualtat de la UPC, Gemma Fargas.\nPodran presentar la seva candidatura per aconseguir la beca, entre el 28 de febrer i el 17 d’abril d’aquest any, les estudiants que cursin 3r o 4t dels graus en els àmbits de l’Enginyeria Informàtica o l’Enginyeria de la Telecomunicació a la UPC. Les sol·licituds seran avaluades per una Comissió de Valoració, i l’estudiant que obtingui la millor puntuació tindrà l’oportunitat de realitzar una estada de pràctiques remunerades a l’Àrea de Tecnologies de la Informació del Barça, en el marc del nou projecte Smart Espai Barça. Una iniciativa que aplica les diferents possibilitats que ofereixen les noves tecnologies per millorar l’experiència dels aficionats a l’Estadi, així com incrementar la sostenibilitat i l’eficiència energètica de les instal·lacions. Un projecte que s’inclou en els plans de desenvolupament i construcció del nou Espai Barça.\nAmb aquesta jornada, s'han convidat quatre dones que són un referent en la indústria de l’esport i que han trencat estereotips al llarg de la seva carrera en desenvolupar la seva trajectòria combinant àmbits que a priori podrien semblar molt allunyats com els de la tecnologia i l’esport. Es tracta de Jeanene Valentine, directora de Ticketing a l’Inter Miami CF; Christelle Heikkila, CIO de l’Arsenal FC; Meghan Ryan, directora de Digital i Social dels San Francisco 49ERS, i Laia Tutzó, directora d’Esports i Salut de la Rafa Nadal Academy.\nDavant un auditori que ha comptat amb estudiants de disciplines tècniques, les quatre ponents han explicat les seves experiències professionals i com han obert camí en dos àmbits i professions que tradicionalment s’han associat als homes. Un panel, moderat per Maria Teixidor, en què també han aprofitat per reflexionar sobre l’evolució del paper de la dona en les seves organitzacions, quines són les característiques que defineixen el lideratge femení i què pot aportar aquest en entorns multidisciplinaris de gestió.\nEmili Rousand, vicepresident institucional del FC Barcelona ha explicat que “amb aquest acte connectem dues de les grans apostes del Club en aquests darrers anys: la promoció del paper de la dona, i el pla d’acció destinat a assolir la seva equiparació plena en tots els àmbits de l’Entitat; i la inversió en la generació i difusió del coneixement i de la innovació”.\nGemma Fargas, vicerectora de Responsabilitat Social i Igualtat de la UPC, ha comentat que “la UPC, com a universitat pública, està compromesa en el desenvolupament de polítiques d’igualtat que contribueixin al posicionament de la dona en els àmbits STEM. L’apoderament de les estudiants UPC dins del món professional és un del objectius que es persegueix. En aquest sentit, la col·laboració amb el Grup Edelmira Calvetó del FC Barcelona permet obrir les portes a una oportunitat de treball conjunt que enllaça tecnologia, dona i esport”.\nDídac Lee, directiu responsable de l'Àrea Digital del FC Barcelona, ha explicat que “L’esport i la tecnologia són dos mons que es complementen. I aquest binomi necessita dones preparades que puguin aportar el seu potencial creatiu i la seva capacitat d’innovació, sumant noves percepcions i un estil de lideratge que ens ajudi a continuar millorant el nostre entorn".\nPer part seva, Maria Teixidor, directiva responsable del Futbol Femení del FC Barcelona, ha afirmat: “Al Barça tenim la sort de parlar un llenguatge universal que és el futbol, un llenguatge que esborra barreres entre les persones i que ens ajuda a comunicar-nos, a créixer i a entendre’ns. Som un Club que en aquest segle XXI està fent l’aposta de parlar també en femení i de parlar en tecnologia. Avui hem combinat aquests elements de la mà de dones que compten amb una sòlida trajectòria dins la indústria, i que esperem que puguin ser aquests referents perquè les noies vegin que no hi ha cap mena de frontera per les seves aspiracions i es plantegin també el món de l’esport com un d’aquells àmbits que poden omplir”.


octubre de 2011 – Compromís per Carcaixent\nEn relació al desmentit efectuat ahir per l’equip de govern (PP-PSD) respecte a la impossibilitat de construir la rotonda en el carrer Santa Bàrbera, per falta de recursos, i segons el qual allò que hem denunciat “és fals i està falt de rigor”, des de BLOC-Compromís volem posar en coneixement de l’opinió pública les següents […]\nLa rotonda que havia de connectar el barri de Sta. Bàrbara amb el centre de la ciutat no es farà, de moment, per falta de recursos econòmics Carcaixent (24.10.2011). El projecte d’obertura de Joan XXIII cap al barri de Santa Bàrbara no s’executarà al complet per la falta de previsió econòmica del govern municipal de […]\nJoan Baldoví, candidat de Compromís-Equo per València al congrés dels diputats, ha visitat este dimarts Carcaixent on ha participat en la Festa de les paelles. Tot i estar immers en la precampanya, Baldoví ha pogut compartir taula amb més de 50 militants i simpatitzant del BLOC, i ha aprofitat per repassar els temes que més […]\nLes noves tecnologies han entrat amb força en la vida dels ciutadans. Molta gent té mòbil, es connecta a internet, té pàgina web i utilitza les xarxes socials per a relacionar-se. En opinió de Bloc-Compromís de Carcaixent, un ens com l’ajuntament no pot quedar-se a banda en este tema, i per açò demanà en el […]\nL’ajuntament de Carcaixent aprovà dijous passat per unanimitat, a petició de Bloc – Compromís, l’inici dels tràmits necessaris per incloure en el catàleg municipal de bens protegits tots aquells fumerals fets de rajola anteriors a 1940, a més d’alguns posteriors a aquesta data, tots ells lligats a l’esplendor industrial i agrícola de la ciutat en […]


T’és fàcil escriure 2015. No vacil·les com cada any quan cal canviar la data. Deus tenir pressa per oblidar el 2014, i tanmateix ha acabat amb un comiat triomfal, de regals a mans plenes. Vas bufar les flors amb els ulls tancats i vas escollir la confiança. Qui t'ho havia de dir, a tu que et costa tant imaginar futurs. Vas saltar per damunt de la por de no saber quina forma tindrien els teus somnis, i a l'altra banda hi vas trobar una tardor que vessava vida pertot. I uns pulmons entelats, i un desig desconcertant, i la vida naixent tossuda a l'habitació més arrecerada de casa. Silenci per fi, sense acúfens. Una casa plena de sol per a la mare, i un llibre que degota totes les paraules que et sobren quan ets capaç de mirar-la directament als ulls i no sentir que tornes a morir una mica. Ciutadella a l'hivern, després de tant, després de tot. Porxo, bicicleta, mar, estufa de llenya. Un lloc per a tu a la casa de nines de la neboda. T'és fàcil, ja ho veus, escriure 2015. Potser perquè ja no t'és tan difícil, al capdavall, imaginar futurs. Una casa amb finestres de color verd i un terrat amb roba estesa, sense fred. Una cuina gran que t'arreceri de totes les ventades. Les paraules que diuen aquest sentir que fa tants dies que et crema el ventre i t'encén la pell totes les nits que no hi és. Una casa amb terra de fusta i molt de sol tothora. La mare a dins, una espelma encesa al racó de la quietud. I un lloc sense arestes per a cadascun de vosaltres.\nquan tot ho dónes\ndes d'un cor sense arestes,\n6 de gener de 2015, a les 23:51\nEl sol és font de vida. De benestar. Excita la melanina. Necessari per a la síntesi de la vitamina D. Bo pel metabolisme del calci. Pels ossos, doncs.\nEl sol, com el plor, és un altre remei natural contra la tristesa.\nEl sol i prendre un vermut negre amb olives i escopinyes.\n7 de gener de 2015, a les 6:46


Maria Retales & Alba Scrap: Habitació de l'Ïu/ Habitación de Ïu\nPili 12 de abril de 2011, 10:26\nMolt xulo!! així sabrà fàcilment quina es la porta de la seva habitació.\nRosana 12 de abril de 2011, 11:31\nwowwwwwwwwwwww quedan genial, es que patricia es una artistaza.\nPatricia 12 de abril de 2011, 12:04\nGracias a ti queda monisima me alegro de que os guste =P\nVanesa i Sílvia 12 de abril de 2011, 12:29\nSón precioses però és que tota l'habitació és una passada!!\nMontse 13 de abril de 2011, 19:33\nQuin regal mes xulo!!! Queda genial a l'habitació de l'Ïu.\nLittle Green Doll 14 de abril de 2011, 9:06\nQuina habitació més maca!!! Ha quedat perfecte!! :)\nGladys Creativa 19 de abril de 2011, 12:54\nAhir vaig passar tan ràpid que no et vaig dir res de l'habitació. Ha quedat preciosa. Felicitats a la Patricia per les lletres. Tot és molt maco!\nmonica 25 de abril de 2011, 10:57\nHola! no ens coneixem però estic embarassada d'un nen i li volem possar el nom de Iu, igual que vosaltres. Buscant informació del nom l'he trobat escrit amb dièresi a la i, com vosaltres i sense. Em podeu dir quina és la manera correcta en català? perquè se li posa la dièresi? és el dubte que em falta respondre per poder posar-li aquest nom. Per cert, moltes felicitats!\nMaria 25 de abril de 2011, 20:46\nHola Mònica, doncs nosaltres estavem igual que vosaltres, i realment hi ha més Ïu sense dièresi que amb dièresi.\nPer un costat tens el Portal de Sant Iu de la Catedral de Barcelona i va sense dièresi, i per l'altre costat tens al Santoral de l'esglèsia Ïu porta dièresi, que per cert és el 19 de maig.\nAixí que pots triar, el que tu vulguis ja veus.\nNosaltres vam preguntar al tiet del meu home que és canonge de la catedral de Lleida i ens va dir amb dièresi, i nosaltres vam pensar que amb dièresi tenia més personalitat el nom, però aquí ja trieu vosaltres.\nEt deixo l'explicació aquí perquè no tinc cap correu teu, si necessites res més ja ho saps.\nUn petonàs i felicitats!!!!!!!!!!!!!!!!!\nmonica 27 de abril de 2011, 10:15\nMoltes gràcies per la vostra explicació, ara ens hem d'acabar de decidir. Sort!


Del 23 d'abril al 5 de maig Sant Feliu acull una la XVI edició de la Setmana per la Llengua. Una iniciativa organitzada amb l'objectiu de donar a conèixer la llengua i la cultura catalanes a través d'una àmplia i variada oferta d'activitats com xerrades, espectacles, teatre, cinema i exposicions. El programa d'enguany inclou propostes diferents per commemorar l'any del poeta català Joan Brossa, incloses també les activitats vinculades a la Diada de Sant Jordi que podeu consultar en l'agenda municipal.\nLa Setmana per la Llengua començarà el dimarts 23 d'abril amb els actes de la Diada de Sant Jordi i continuarà dimecres a les 19 h a la Biblioteca Montserrat Roig amb la presentació de l'edició del llibre Amb sabates de molsa, de Joana Raspall, a càrrec de Pere Martí, i del seu disc Papallones: un recull de poemes musicals de l'escriptora local, a càrrec del seu autor Carles Cuberes.També el mateix dimecres s'inaugurarà l'exposició "Fusta, paper, tisora", una exposició per recordar al poeta, dramaturg i artista plàstic català Joan Brossa, amb motiu de la celebració dels seus 100 anys de naixement. També amb motiu de l'any Joan Brossa, es farà la presentació del llibre Most de mots, de Ferran García Mallol a l'Ateneu Santfeliuenc.\nL'acte central de la XVI Setmana per la Llengua serà la xerrada "Joan Brossa: les mil cares del poeta", a càrrec del crític literari Jordi Marrugat, que tindrà lloc al Centre Cívic Les Tovalloles el dimarts 30 d'abril, a les 19 h.\nEntre les propostes de la Setmana per la Llengua destaca l'espectacle familiar "Brossabadat", a càrrec de Màgiadiver sobre la poesia de Joan Brossa i altres poetes que es farà als jardins del Palau Falguera el divendres 26 a les 18 h. També, adreçat als més petits, Calaix de Sastre farà dues representacions de la popular llegenda del cavaller i el drac a a la plaça de la Vila el dissabte 27 i a la plaça de la Salut el dimarts 30, ambdues a les 18.30 h.\nUna altra activitat característica de la Setmana per la Llengua és la festa anual de reconeixement del Voluntariat per la llengua, que tindrà lloc el divendres 26 d'abril, a les 19.30 h, al Centre Cívic Les Tovalloles amb música en directe.\nL'any 2019 està dedicat a commemorar la figura i l'obra de Joan Brossa per celebrar els 100 anys del seu naixement. La commemoració va començar oficialment el passat 19 de gener i s'allargarà fins al 30 de desembre, aniversari de la mort de Brossa.\nSant Feliu, com a Ciutat de les Roses, viu amb especial intensitat la celebració i celebra un concurs de microrelats en català a través de la xarxa social Twitter fins al 30 d'abril. Per participar només cal piular històries de fins a140 caràcters de temàtica lliure, mencionant el compte @concurs_sj_sf. Els 5 millors relats obtindran premis culturals i es faran públics a través del lloc web municipal i la pàgina Facebook de l'Ajuntament de Sant Feliu.


Villa Sulla Spiaggia Campobello Di Mazara Itàlia - Ofertes d'hotels amb els MILLORS DESCOMPTES EN LÍNIA\nMés informació sobre Villa Sulla Spiaggia\nAl visitar Campobello Di Mazara, vosté es sentirà com a casa a Villa Sulla Spiaggia, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nVilla Sulla Spiaggia també ofereix moltes instal.lacions per enriquir la seva estada a Campobello Di Mazara. A l'hotel s'hi pot gaudir d'unes comoditats de primera classe com transport hotel/aeroport, habitació familiar, instal.lacions de barbacoa, àrea de fumadors.\nGaudiu de les comoditats d'alta gama com ara aire condicionat, calefacció, balcó/terrassa, ventilador, aparell de televisió LCD/pantalla de plasma per tal de relaxar-vos després d'un cansat dia. Les instal.lacions d'oci de l'hotel, que inclouen jardí estan dissenyades per escapar i relaxar-se. Les seves instal.lacions de primera i una situació excelent fan de Villa Sulla Spiaggia la base perfecta per a gaudir de la seva estada a Campobello Di Mazara.


Postgrau en Visual Merchandising a Barcelona per Bau Centre Universitari de Disseny de Barcelona - educaweb.cat\nPostgrau en Visual Merchandising\nEl Visual Merchandising té, com a disciplina, la responsabilitat de gestionar la imatge interna del comerç que percebrà el consumidor. En una constant exigència que imposa la dinàmica de venda.\nEl Visual Merchandising és el vincle decisiu entre l'empresa i el client. Creativitat i coneixement de la realitat comercial es combinen en aquest perfil professional. Capacitació en el desenvolupament d'elements singulars en aparadors i sala de venda, disseny i transformació de mobiliari comercial, desenvolupament i implementació de campanyes i productes de temporada, readaptació de fórmules comercials i de conceptes de marca en el context de l'espai de venda, són els reptes amb què s'enfronta el Visual Merchandising per captar i seduir la percepció del client.\nºAquest postgrau pretén oferir una formació avançada de caràcter especialitzat en el camp del Visual Merchandising. En els tres mòduls de què consta el Postgrau es contemplen les variables\ni els paràmetres que el professional del Visual ha de desenvolupar en la seva tasca. Dinamització del punt de venda, gestió i lideratge són, també, aspectes que incorpora el programa.\nÀrees fonamentals de la gestió d'un punt de venda.\nProjecte de gestió i desenvolupament de l'activitat comercial.\nComunicació externa. Comunicació in-store.\nVisual Merchandising i Aparadorisme.\nEstructura de l'assortiment. Dimensions estratègiques de l'assortiment. Anàlisi quantitativa.\nCaracterístiques comercials i conceptuals del Category Killer.\nEines del procés de compra.\nTècniques de Presentació de Producte.\nDesenvolupament i Implementació del Aparador.\nDisseny de Mobiliari Comercial i Visual Merchandising.\nMobiliari Comercial i Concepte Comercial.\nPresentació i Representació del Concepte Comercial.\nDesarrollo de capacidad de comunicación y colaboración con los profesionales del sector. Diseñar y producir proyectos de Escaparatismo, Visual Merchandising y Mobiliario Comercial.\nCapacitar en el u\nLa matriculació a qualsevol dels Màsters i Postgraus de Bau està subjecta a la prèvia acceptació del candidat per part del respectiu coordinador del curs. Per iniciar el tràmit d'acceptació, el candidat ha de realitzar una preinscripció al màster o postgrau. La preinscripció es realitza descarregant i omplint la sol · licitud d'ingrés específica de cada curs que trobareu a la web de l'escola. Un cop presentada la sol · licitud d'ingrés i la documentació requerida per a cada un dels programes, Bau es posarà en contacte amb el candidat per confirmar la seva acceptació al curs i formalització de la matrícula.\nEl termini d'admissió de sol · licituds i matriculació finalitza quan s'esgoten les places o quan s'inicia el curs.\n1 any acadèmic (d'octubre a juny). El títol de Màster Espais Comercials i Visual Merchandising s'obté mitjançant 2 postgraus (P. en Espais Comercials + P. Visual Merchandising).\nFormació de professionals en el sector del Aparadorisme i el Visual Merchandising. Adquisició de metodologia i estratègies d'aplicació de noves tendències.\nPostgrau en Visual Merchandising atorgat per la Universitat de Vic\nEls alumnes sense titulació universitària prèvia rebran un Diploma d'Extensió Universitària\nPostgrau en Visual Merchandising encara no ha rebut opinions


Albergo Fiera Mare Gènova Itàlia - Ofertes d'hotels amb els MILLORS DESCOMPTES EN LÍNIA\nCorso Torino 17/5, Centre de Genoa, Gènova, Itàlia, 16129 - Molt bona ubicació - Veure al mapa\nMés informació sobre Albergo Fiera Mare\nBen posicionat a Centre de Genoa, Albergo Fiera Mare és un lloc ideal d'inici d'excursions a Gènova. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Vila Saluzzo Bombrini, Mura delle Cappuccino, Carrer XX Settembre.\nAlbergo Fiera Mare també ofereix moltes instal.lacions per enriquir la seva estada a Gènova. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, magatzem d'equipatge, ascensor.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, bany compartit a cada habitació. A més, l'oci que l'hotel ofereix assegurarà que tengui molt a fer durant el dia. Albergo Fiera Mare és una elecció inteligents per a viatgers a Gènova, i ofereix una estada relaxant i sense molèsties.\nCal que informeu el Albergo Fiera Mare de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.


Juny | 2011 | AFA el Solell\nAdjunt a aquesta circular trobareu 2 documents informatius:\n1. La relació de llibres de text que necessitarà el vostre fill/a i que necessiteu comprar ja que no seran reciclats.\n2. Preus dels llibres pel curs que farà el vostre fill/a. La columna de la dreta indica el preu de venta al públic i la columna de l’esquerra el preu de venta pels socis de l’AMPA.\nLa venta de llibres serà realitzada per la Cooperativa Abacus.\nLa venta de llibres es farà el dia 4 de Juliol, a la mateixa escola. L’horari de venta serà de 10 a 13 hores (matí) i de 16 a 19.30 hores (tarda). El pagament dels llibres s’haurà de fer en efectiu.\nImportant: Per poder beneficiar-se del preu pels socis de l’AMPA és imprescindible portar, el dia de la venta de llibres, el comprovant conforme s’ha abonat la quota corresponent al curs 2011-2012.\nCEIP El Solell\nAquesta entrada va ser publicada a AMPA, DOCUMENTS, LLIBRES i etiquetada AMPA, DOCUMENTS, LLIBRES, SOCIS el 23 Juny 2011 per AFA el Solell.\nAquesta entrada va ser publicada a FESTES i etiquetada FESTA el 20 Juny 2011 per AFA el Solell.\nAquesta entrada va ser publicada a AMPA, FESTES i etiquetada AMPA, FESTA, FOTOS, SOCIS, SOPAR el 18 Juny 2011 per AFA el Solell.\nUs comuniquem que aviat us farem arribar el llistat de llibres de text de cada curs. La venda de llibres es farà a l’escola el dia 4 de juliol, en horari de matí i tarda, gestionada per la cooperativa ABACUS. Els socis de l’Ampa, mostrant el darrer rebut de la quota, tindran un important descompte.\nRebreu tota la informació ben aviat.\nAquesta entrada va ser publicada a LLIBRES i etiquetada LLIBRES, SOCIS el 15 Juny 2011 per AFA el Solell.\nAquesta entrada va ser publicada a AMPA, FESTES i etiquetada AMPA, FESTA, SOCIS el 15 Juny 2011 per AFA el Solell.\nVINE A LA FESTA!!\nFESTA FINAL DE CURS PER A SOCIS DE L’AMPA\n20:30 Obrim les portes del pati de l’escola\n30:32 Juguem en família: BINGO!\n22:00 La coca i el cava\nRecordeu que farà falta col·laboradors per les tasques d’organització: posar taules, cadires, estovalles, vendre cartrons del bingo… AJUDEU-NOS!! (A les 16:00 h. estarem allà per muntar-ho tot)\nMés informació i butlleta d’inscripció: Festa Ampa 2011\nAquesta entrada va ser publicada a AMPA, FESTES i etiquetada AMPA, FESTA, SOCIS, SOPAR el 12 Juny 2011 per AFA el Solell.\nAquesta entrada es va publicar a XANDALL a 9 Juny 2011 per AFA el Solell.\nAquesta entrada va ser publicada a EXTRAESCOLARS i etiquetada FOTOS el 4 Juny 2011 per AFA el Solell.\nExhibició de Gimnàstica artística i Ball\nDilluns passat vam poder gaudir de l’exhibició de Gimnàstica artística i ball de final de curs. Després d’un problema tècnic amb el so de la pista que va fer començar l’actuació amb una mica de retard, les nenes que practiquen aquesta extraescolar van oferir-nos una mostra de balls. Primer les més petites i després les més grans. En acabat, van fer l’exhibició d’exercicis gimnàstics de diferents dificultats, tots acompanyats amb l’aplaudiment del públic assistent.\nFelicitem les gimnastes pel seu esforç i els resultats obtinguts!!\nPodeu accedir a l’àlbum de fotos clicant aquí:\nAquesta entrada va ser publicada a ENLLAÇOS, EXTRAESCOLARS i etiquetada EXTRAESCOLARS, FOTOS el 1 Juny 2011 per AFA el Solell.


de l'horta estant: Jordi Sebastià\nConec personalment, des de fa anys, l'actual batle de Burjassot. A diferència de molts dels personatges a què estem habituats en la política actual, és una persona amb una sòlida formació acadèmica. Professor d'universitat, investigador qualificat, escriptor d'obres tan recomanables com ara "El parany cosmopolita", en què desmunta amb erudició i habilitat l'engranatge argumental que habitualment s'utilitza per a camuflar un nacionalisme ranci de caràcter espanyolista, amb paraules més o menys ben sonants i modernes.\nTambé a diferència d'uns altres polítics, molt notòriament, personatges del PP que ocupen càrrecs i usufructuen prebendes, Jordi Sebastià no està imputat en cap cas de corrupció, ni és sospitós de cap mena de malversació o mangarrufa com les que trobem cada dia a la premsa (que no a la televisió si mirem Canal 9; em referia a la premsa més o menys independent i democràtica).\nQuè té el PP per a contraposar a una figura com la de Jordi Sebastià? Diputats imputats per delictes tan presentables com robar diners a una ONG dedicada a atendre xiquets malalts? Càrrecs acusats de malversar cabals públics mitjançant empreses d'"amiguitos del alma"? Bròfecs d'escassa estatura mental capaços d'insultar públicament les dones, els mestres o qui faça falta, a canvi d'una quota de notorietat? Tresorers que podrien donar lliçons de criminalitat al mateix Al Capone? Borratxos i borratxes (ací és imprescindible el doblet) sempre disposats a impartir lliçons de pública virtut des dels seus caus de vicis privats, protegits per la força pública?\nÉs des d'aquesta manifesta inferioritat moral, intel·lectual i ciutadana, que el PP, el partit que governa la Generalitat valenciana, opta per convocar una manifestació en harmònica companyonia i connivència amb el bo i millor de l'analfabetisme militant i l'apologia de la violència. Amb els que, no contents amb assassinar-lo, reivindiquen l'assassinat de Guillem Agulló i encara es permeten de fer-ne burla.\nEn un estat democràtic, aquesta convocatòria seria una cosa tan extravagant i incomprensible que cap partit en funcions de govern no s'atreviria a secundar-la. En l'estat que tenim, no hi veuen cap inconvenient. Els hereus del franquisme no troben cap inconvenient en assetjar un càrrec democràtic amb arguments tan sòlids com que "organitza orgies catalanistes".


L’Ajuntament de Girona aporta 5.000 euros a les tasques de recuperació dels territoris afectats per l’huracà Matthew - Ajuntament de Girona\nL’Ajuntament de Girona ha aprovat destinar 5.000 euros a donar suport a la reconstrucció i rehabilitació de les zones devastades per l’huracà Matthew el passat 5 d’octubre, un cicló que va afectar principalment Haití, Cuba i la República Dominicana. Aquesta inversió respon a la crida realitzada pel Fons Català de Cooperació al Desenvolupament a col·laborar en el procés de recuperació i de suport a la població damnificada i va ser acordada en el Consell Municipal de Solidaritat i Cooperació.\nEl regidor de Cooperació de l’Ajuntament, Cristobal Sànchez, ha ressaltat la importància “d’implicar-se i cooperar amb els territoris que viuen situacions de vulnerabilitat i donar-los suport també des de Girona, fent valer els valors de solidaritat i compromís amb el món que ens envolta de la societat gironina”.\nLes principals dades amb relació a les afectacions que ha sofert Haití són de gairebé 900 persones mortes i el govern del país ha fet una crida a l’evacuació a més d’un milió i mig de persones. Segons l’Organització Mundial de la Salut, hi ha més de 152.000 persones desplaçades a 204 refugis i més de 29.000 habitatges i equipaments públics destruïts.\nA Cuba, unes 900.000 persones han estat evacuades i les necessitats d’urgència de la població més vulnerable han estat cobertes per les autoritats cubanes. No hi ha hagut cap víctima mortal però els terrenys més afectats són a la província de Guántanamo i a les zones de muntanya de Santiago de Cuba, Granma i Holguín.\nA la República Dominicana, l’huracà ha produït 35.019 desplaçats en famílies d’acollida i 794 en refugis oficials. Hi ha hagut dues víctimes mortals i més de 3.000 habitatges afectats parcialment o totalment.


millor Torrent: Les associacions se sumen al Pla de Millora Integral del Xenillet\nLes associacions se sumen al Pla de Millora Integral del Xenillet\nPublicat per administrador a 23:39 Etiquetes de comentaris: ajuntament, barranc, convivència, cultura, Mª José Català, medi ambient, mitjans de comunicació, noves tecnologies, Obra social, obres públiques, ocupació, trànsit, Transports, Xenillet dimarts, 22 de gener de 2008\nMés de 200 associacions de Torrent se sumen al projecte per a col·locar al Xenillet al nivell de la resta de la ciutat\nEl pla URBAN rehabilitarà el barri, generarà ocupació i implantarà més activitat comercial en tota la zona\nGabinet Comunicació Aj.Torrent, 22/01/2008 - Una actuació que no podia esperar més. Així, ha qualificat l'equip de govern el pla URBAN de restauració del barri de Xenillet, presentat aquesta vesprada i avalat ahir per totes les associacions i entitats de la ciutat. S'injectaran més de 12 milions d'euros en aquest pla que té com principal objectiu col·locar al Xenillet i als seus més de 5.000 habitants al mateix nivell de benestar que la resta de la ciutat.\nLa presentació es va realitzar aquesta nit en el saló d'actes de l'Ajuntament on van assistir representants de totes la gran majoria d'associacions de la localitat. En la taula van estar presents l'alcaldessa de Torrent, María José Català, el regidor d'Urbanisme, Santiago Martí, la regidora de Benestar Social, Pilar Vilanova i el president de l'associació de veïns del barri.\nTorrent vol amb aquest pla, que preveu prop de 40 actuacions concretes, convertir al Xenillet en una barriada més de la ciutat generant ocupació i implantant comerços en la zona. Fer habitable el barri, recuperar tota la ribera del barranc i formar als seus habitants són pilars bàsics d'aquest pla. Va ser un dels primers compromisos de l'alcaldessa de Torrent, María José Català, i que ara comença a ser una realitat.\nEl pla, presentat fa ja dues setmanes davant els representants del Consell del barri, ha estat aquesta vesprada avalat més de 200 associacions i entitats de la ciutat que d'aquesta manera recolzen l'Ajuntament de Torrent en la seua actuació i volen canviar la imatge del barri del Xenillet. Com va explicar l'alcaldessa, Maria José Català, “aquest pla ha de ser un compromís de tota la ciutat, ja que és una ambiciosa actuació que incrementarà el nivell de benestar i qualitat de vida de tots”.\nL'Ajuntament espera comptar amb el finançament tant de la Unió Europea com de la Generalitat Valenciana per a executar el pla URBAN que es perllongarà en els pròxims quatre anys. Entre les actuacions més interessants que es preveuen destaquen quinze destinades a formar i generar ocupació tant entre els joves del barri com els desocupats majors de 45 anys.\nCreació d'un centre especial d'ocupació dirigida especialment i personalment als veïns i veïnes d'aquest barri. S'intensificarà la lluita contra l'absentisme escolar per a aconseguir un nivell alt de formació dels residents en el Xenillet. També s'implantaran alternatives per a l'oci per als menors i joves de la barriada. S'instal·larà una guarderia per a propiciar l'ocupació de les dones de la barriada.\nEl pla significa una millora de la dotació del capital tecnològic, de la dotació d'infraestructures físiques, en l'eficiència en l'ús de l'energia. Augment del nombre d'empreses i esperit empresarial, una creació de més ocupació i de millor qualitat. Millora de l'educació i la qualitat del seu capital humà i de la cohesió social. Millora de la igualtat d'oportunitats entre homes i dones i la integració social i la recuperació i preservació del medi ambient.\nL'alcaldessa de Torrent, Maria José Català, va assenyalar hui que el pla és molt il·lusionant i servirà per a acabar amb la idea que a Torrent hi ha ciutadans i ciutadanes de primera i de segona categoria. “Al moment en què tota la ciutat arribe a el mateix nivell de benestar i qualitat de vida guanyarà l'activitat econòmica, comercial i social de tota la ciutat. Ajudar a millorar el Xenillet i sobretot a les persones que l'habiten és de justícia i ha de ser una actuació on s'implique tota la ciutat”.\nL'Ajuntament analitzarà l'estat de les diferents finques de la barriada i com va explicar hui el regidor d'Urbanisme Santiago Martí “estan prevists els enderrocaments de totes aquelles finques que es troben en mal estat en la seua estructura i la construcció de nous edificis per a donar resposta als propietaris afectats. De moment, seran aquests estudis els que determinen les actuacions a realitzar en la barriada en matèria d'habitatge”.\nAl mateix temps, la taxa d'atur del Xenillet és una de les més elevades de la ciutat, pel que s'han dissenyat en el pla actuacions específiques per a generar ocupació i potenciar el comerç en la barriada. Així es realitzarà un estudi sociològic del col·lectiu de joves d'entre 14 i 18 anys amb l'objectiu de dissenyar actuacions formatives i d'ocupació per a aquest col·lectiu de veïns, ja que la barriada pateix un elevat absentisme escolar.\nEs crearà una unitat d'assessorament sobre ocupació i formació dirigida tant als joves que decidisquen deixar els seus estudis per a poder donar-los una eixida professional com per als aturats que viuen en la barriada. La unitat estarà dirigida especialment a les dones, els joves a la recerca d'ocupació i la població aturada major de 45 anys. La recerca d'ocupació serà un dels pilars bàsics d'aquest pla URBAN i on es destinaran gran part de les actuacions, ja que l'Ajuntament està obstinat a acabar amb l'alta taxa d'atur que existeix en la barriada.\nActuacions previstes en URBAN:\n1. Creació d'un telecentre.\n2. Dotació d'equipament informàtic i formació en les noves tecnologies de les informació als alumnes del col·legi Joan XXIII.\n3. Realització d'un estudi sociològic del col·lectiu de joves entre 14 i 18 anys.\n4. Creació d'una unitat d'assessorament sobre ocupació i formació.\n5. Experiències mixtes sobre formació i ocupació.\n6. Creació d'una brigada específica per a labors de reforma de la barriada, formada per aturats del mateix barri.\n7. Pla "Aprofita el teu temps lliure" impulsat des del Centre Social.\n8. Pla de seguretat ciutadana.\n9. Instal·lació d'un cos de guàrdia de la Policia Local en el barri.\n10. Campanya de difusió dels serveis socials existents.\n11. Creació d'una guarderia pública municipal.\n12, Creació d'una biblioteca - centre de formació\n13. Creació de l'escola d'adults.\n14 . Actuació sobre la façana nord de la ciutat convertint-lo en un passeig urbà.\n15. Execució del Pla de millora de l'accessibilitat per a PMR (persones de mobilitat reduïda).\n16. Millora del mobiliari urbà.\n17. Urbanització i reurbanització de carrers, zones per als vianants, zones verdes i espais oberts.\n18. Millora dels accessos i permeabilitat de la zona (Projecte de les obres de tall transversal per a l'obertura d'un nou vial d'accés al barri, ampliació del carrer…).\n19. Dotar de nous accessos a la barriada.\n20. Projecte de millora de la xarxa de clavegueram, sanejament i enllumenat públic.\n21. Ajudes econòmiques públiques per a assumir el cost de la rehabilitació privada de les façanes dels habitatges i barraques.\n22. Projecte d'enderrocament d'edificis en ruïnes, reordenació i construcció d'habitatges i locals municipals de l'illa compresa pels carrers Albades, Malva-rosa, i Xenillet.\n23. Reducció i tractament de residus.\n24. Campanya d'educació i sensibilització mediambiental\n25. Creació d'un centre de recuperació i reciclatge\n26. Pla d'equipament comercial del barri del Xenillet.\n27. Ajudes econòmiques per al foment de l'ocupació i a la creació de nous comerços.\n28. Pla de millora de l'accessibilitat per a eliminar barreres arquitectòniques en punts inaccessibles per a persones de mobilitat reduïda.\n29 . Estudi per a la redefinició d'algunes línies de transport urbà i ordenació del trànsit\n30. Arribada del transport urbà a la barriada.\n31. Instal·lació d'un sistema de captació d'energia solar tèrmica per a generació de calor i fred en els locals municipals i col·legi Joan XXIII.\n32. Incorporació al seu projecte educatiu valors favorables a la sostenibilitat\n33 . Disseny del pla estratègic de formació professional.\n34 . Desenvolupament de programes socials de formació.\n35 . Pla de promoció del projecte Urban de Torrent.\n36 . Creació de xarxes d'intercanvi d'experiències tant a nivell nacional com comunitari.\n37. Implicació de totes les associacions de la ciutat.\n38. Avaluació dels resultats.\nme parece muy interesante, que se trate de mejorar el barrio de Xenillet, pero también se podia incluir, el de Camí la Noria, que de ser un barrio obrero y trabajador, antaño, en la actualidad es un barrio de marginación y dejado de la mano de Dios, que no se puede salir de noche.\n25 de gener de 2008 a les 10:56\nBEISAET LOS CARACOLES NO ESISTEN SRA ALCALDESA\n28 de gener de 2008 a les 15:59


Curs intensiu en habilitats socials | Els Bastards | Blog en català de cinema, sèries i tot allò que envolta el món audiovisual\n11 novembre, 2011 Comentaris (0) Visualitzacions: 768 Cinema Jep Soler\n“L’assertivitat és una habilitat social que consisteix a manifestar de manera clara, franca i respectuosa les pròpies opinions, emocions i creences, a defensar els nostres drets, a acceptar i respectar els pensaments i les crítiques dels altres i no sentir-se’n culpable.” “L’empatia és la facultat de comprendre les emocions i els sentiments externs per un …\nCurs intensiu en habilitats socials\n“L’assertivitat és una habilitat social que consisteix a manifestar de manera clara, franca i respectuosa les pròpies opinions, emocions i creences, a defensar els nostres drets, a acceptar i respectar els pensaments i les crítiques dels altres i no sentir-se’n culpable.”\n“L’empatia és la facultat de comprendre les emocions i els sentiments externs per un procés d’identificació amb l’objecte, el grup o l’individu amb el qual hom es relaciona.”\nL’evolució de la societat, els canvis constants en comunicació i la rapidesa de la informació, són alguns dels aspectes que han generat una demanda activa cap a l’aprenentatge en habilitats socials. Els humans anem canviant a una velocitat menor al nostre entorn, ens sentim pressionats per por a perdre el tren de la modernitat, per por a no atrapar el futur. Les nostres capacitats biològiques, en aquest aspecte, són limitades, i s’ha de donar una ajuda externa perquè la persona s’adeqüi a les noves informacions i aconsegueixi una integració a l’entorn.\nDe les habilitats socials que s’ensenyen actualment les més famoses són l’assertivitat i l’empatia. Les dues tenen un pes important en la pel·lícula El hombre de al lado: Els seus protagonistes són dos homes antagònics, l’un és instruït, educat, triomfador, ric, respectat, pragmàtic, recte, l’altre és rude, simpàtic, divertit, clar, transparent. Són diferents en tot, i sobretot en les habilitats socials. El primer, en Leonardo, és un dissenyador famós, que viu en una casa espectacular, que viu rutinàriament entre la feina i la casa, envoltat sempre de gent de la seva mateixa posició i amb els mateixos interessos. El segon, en Victor, és un venedor de cotxes, que viu al dia, que només busca estar bé, sentir-se viu fent el que li agrada en cada moment, que no pensa en el què dirà la gent.\nQuan en Victor vol obrir una finestra en una paret mitgera entre les dues cases, comença la història. Una història que parla de la comunicació. I no només dels problemes entre veïns, que segur que tots coneixeu, sinó de la comunicació entre persones, i de la impossibilitat de comunicar el que realment sentim i pensem perquè no ho sabem fer. De fet el que no sap explicar el que sent i pensa és en Leonardo. Tot i semblar que té raó en els seus plantejaments, en la seva queixa, és incapaç de mostrar-se empàtic i sobretot assertiu. En cap moment sap desenvolupar un discurs (i això que els argentins són els reis de la retòrica) en que pugui transmetre el que pensa, perquè no ho sap.\nPer poder ser empàtic és essencial reconèixer i comprendre les emocions i el sentiments d’un mateix. I en Leonardo no en sap. En canvi el seu veí sap perfectament que vol i comprèn les múltiples excuses argumentades per en Leonardo, fins el punt que el vol ajudar a solucionar els, presumptes, problemes personals que té. En Leonardo aprofita la situació per replantejar factors de la seva vida, la seva parella, la filla, la seva feina… comença a fer un camí introspectiu, però sense aprofundir massa. Perquè és un covard. Té por d’enfrontar-se a la seva dona, al veí, a ell mateix. La presència d’en Victor fa que comenci a sentir-se més valent per opinar, però no n’hi ha prou. Quan comença a saber que vol dir no sap com fer-ho. No és assertiu.Tot el contrari. Els seus arguments són autoritaris i les mentides són el seu únic recurs.\nEl hombre de al lado és una pel·lícula sobre emocions. Les hi trobareu totes, sobretot les vostres.\n» Cinema » Curs intensiu en habilitats socials


III Premis Sanofi Pasteur-AIFiCC-CAMFiC a la innovació en gestió de la vacunació a l’Atenció Primària de salut 2020 - Associació d'Infermeria Familiar i Comunitària de Catalunya :: AIFiCC\nIII Premis Sanofi Pasteur-AIFiCC-CAMFiC a la innovació en gestió de la vacunació a l’Atenció Primària de salut 2020\nL’Associació d’Infermeria Familiar i Comunitària de Catalunya (AIFiCC) i la Societat Catalana de Medicina Familiar i Comunitària (CAMFiC) tenen, entre els seus objectius, ser referents a Catalunya en el foment de la salut i prevenció de la malaltia, amb rigor científic, honestedat i transparència.\nAmb el patrocini de Sanofi Pasteur, es convoquen els III Premis Sanofi Pasteur-AIFiCC- CAMFiC a la innovació en la gestió de la vacunació a l’atenció primària 2020 amb la finalitat de facilitar i fomentar el benchmarking d’experiències d’excel·lència entre els equips d’atenció primària de salut i les persones o grups que treballen amb vacunes.\nUn primer premi que està dotat amb la quantitat única i indivisible de 3.000 € i certificació als autors de l’assoliment del premi.\nUn segon premi que està dotat amb la quantitat única i indivisible de 2.500 € i certificació als autors de l’assoliment del premi.\nUn tercer premi que està dotat amb la quantitat única i indivisible de 2.000 € i certificació als autors de l’assoliment del premi.\nEl termini per a la presentació de treballs restarà obert des del dia 28 d’octubre de 2019 fins al 31 de març de 2020.


Diada Pau Casals - Ciutat de Barcelona\nEl mestre Ros-Marbà dirigeix l’orquestra de violoncels.\nA la imatge destacada, vista general de l’acte.\nA sota, vista panoràmica de la Diada Pau Casals.\nEl 17 de maig el Plenari de l’Ajuntament de Barcelona va aprovar per unanimitat la institucionalització de la Diada Pau Casals – Ciutat de Barcelona. Aquesta és una iniciativa de la Fundació Pau Casals com a commemoració dels actes del 16 de juny de l’any 1934 en què l’Ajuntament de Barcelona va nomenar Pau Casals fill adoptiu, li va concedir la medalla de la Ciutat i va posar el seu nom a l’avinguda situada al peu del Turó Parc.\nAixí, el dia 16 de juny, seguint la iniciativa de l’any passat (vegeu El jardí, núm. 9, juliol 2015: https://diarieljardi.cat/pau-casals-al-turo-parc/) però ara amb caràcter institucional, es va celebrar la Diada Pau Casals – Ciutat de Barcelona. Si l’any passat la pluja no va deixar tocar l’orquestra de violoncels, aquest any va ser el vent el que va fer una mica la guitza, però no va evitar cap dels actes previstos ni que totes les cadires de l’esplanada del Turó Parc quedessin ocupades. En primer lloc, l’Orquestra Xavier Montsalvatge de l’Institut Escola Artístic Oriol Martorell, sota la direcció d’Heriberto Fonseca va interpretar un fragment de Vistes al mar, d’Eduard Toldrà. A continuació va ser la Banda Municipal de Barcelona, sota la direcció d’Henrie Adams, la que va interpretar Festívola (sardana) de Pau Casals; Introducció i dansa, de Joaquim Serra; Heroica (sardana) d’Enric Casals; Empúries (sardana lliure) d’Eduard Toldrà, i Himne a les Nacions Unides, del mestre Pau Casals.\nL’actor Pere Arquillué va llegir de manera brillant uns textos de Pau Casals que feien referència a la seva estada a Barcelona el 18 de juliol de 1936, quan va començar la guerra, i estava preparant un concert que va fer igualment, i que va començar amb el lema “llibertat i democràcia”. Tot seguit, Martí Carnicer, alcalde del Vendrell, i Jaume Collboni, segon tinent d’alcalde de Barcelona, van adreçar unes paraules al públic. Finalment, una inèdita Orquestra de violoncels, sota la direcció d’Antoni Ros-Marbà i amb 32 reputats violoncel·listes coordinats per Anna Mora, van interpretar Sant Martí del Canigó, de Pau Casals (harmonització d’Enric Casals) i la cançó popular catalana El cant dels ocells (harmonització de Pau Casals). Va ser, sense dubte, el moment àlgid de la vetllada, els més emotius i una experiència poc habitual però que ens encantaria poder repetir l’any vinent.\nEls actes van acabr amb l’ofrena floral de les autoritats a l’escultura al mestre, de Josep Viladomat, a l’avinguda Pau Casals. La Diada, doncs, s’ha instaurat com un homenatge a la dimensió cultural i humana del mestre, una exaltació de la música com a llenguatge universal i així projectar Barcelona com a ciutat de la música i la pau.\nLa 3a Diada Pau Casals reforça la voluntat del Mestre de fer accessible la cultura | El Jardí de Sant Gervasi 20 de juny de 2017 At 10:55\n[…] La 3a Diada Pau Casals – Barcelona va reflectir els ideals de l’exemplar violoncel·lista de fer arribar la cultura a tota la societat. Aquesta diada, que va culminar el passat divendres 16 va constar, de tres actes commemoratius en tres dies diferents que celebraven la dimensió musical internacional, la social i la popular del Mestre. Si el 16 de juny del 1934 l’Ajuntament de Barcelona homenatjava el músic nomenant-lo fill adoptiu (entre altres condecoracions), més de vuitanta anys després encara es vol preservar el llegat del Mestre. Amb aquest objectiu se celebra la 3a edició de la Diada Pau Casals – Barcelona, després de les diades de 2015 i de 2016. […]


· Collage de memòries ·: BENVINGUTS AL MEU BLOG!\nBenvinguts al meu blog! Porto molt de temps esperant aquest moment, però degut a molts canvis en la meva vida, fins avui no ha estat possible. Comencem any i estreno blog per a poder mostrar els meus treballs. Desde avui, m'endinso en un món que m'apassiona (les manualitats), i més, desde que he descobert l'art de l'Scrapbooking. Espero que us agradi el que faig!\nEtiquetas: Inauguració de bloc


Consells per a un teletreball amb èxit davant el COVID-19\nEls 6 consells per a un teletreball amb èxit des d’una perspectiva global davant el COVID-19\nLa situació de crisi generada pel COVID-19 ha provocat un nou context per a molts treballadors: estan més sols o aïllats per desenvolupar les seves tasques laborals, o tot el contrari, estan intentant compaginar i conciliar família i treball.\nÉs cert que les conseqüències del coronavirus són realment negatives. Però «temps de crisi, temps d’oportunitats». L’estat d’alarma també pot tenir un impacte positiu en la manera en què treballem i ens relacionem amb els altres.\nEl teletreball és la peça angular del canvi en els entorns laborals. Si aconseguim organitzar-nos bé, comptar amb les eines adequades, seguir els consells que ens ofereixen els especialistes, podrem abordar aquesta etapa amb una productivitat i efectivitat sense precedents.\nHi ha certs beneficis psicològics treballant des de casa: la pressió es rebaixa, la competitivitat entre companys es dilueix i es crea un nou escenari en el qual cada persona se centra en les seves tasques al mateix temps que comparteix allò necessari per a la bona gestió de l’equip.\nA continuació, oferim una sèrie de recomanacions per a les persones que estan teletreballant a casa a causa d’un nou context social i que necessiten les eines per gestionar-lo d’una manera fàcil i ràpida.\nVolem ajudar-te a transitar amb èxit aquest nou repte, fent aflorar la teva millor versió, convertint aquesta situació en una oportunitat per a nous aprenentatges.\nConsells per al teletreball davant el coronavirus\nEl teletreball no està renyit amb la productivitat, tot el contrari. Podem ser més productius que mai. Necessites identificar aquells moments del dia que tens més claredat i que ets més resolutiu per poder traslladar-lo al teu nou entorn, així com acompanyar-te de les eines tecnològiques que et permetin ser més efectiu.\nLa gestió de les teves emocions també és important. Aquestes setmanes les emocions estan a flor de pell. És imprescindible saber reconèixer les emocions que ens poden ajudar i aquelles que ens bloquegen per potenciar unes i superar altres.\nCuida el teu estat\nEn aquest puja i baixa d’emocions, saber mantenir un estat d’ànim òptim per abordar aquest nou repte resulta essencial. La gestió de l’estrès i incrementar la teva positivitat són dos grans aliats per transitar amb èxit el teletreball.\nGenera relacions d’èxit\nLa comunicació i la col·laboració entre els diferents membres d’un equip és més important que mai. És fonamental seguir mantenint un ambient saludable, promoure la tolerància, la confiança i l’entesa i ser efectiu en l’adaptació al canvi.\nConnecta amb la teva creativitat\nLa proposta de solucions creatives a l’entorn laboral poden marcar la diferència en el dia a dia del teu treball a distància: estem parlant des de comptar amb plataformes digitals com Microsoft 365 que ens ajuden a desplegar tot el nostre potencial creatiu fins a saber reconèixer el nostre propi. Tots el tenim, a la nostra manera i aplicat a diferents coses. És hora d’afavorir el pensament creatiu i l’actitud proactiva.\nDissenya el teu pla d’acció\nL’èxit del teletreball s’aconsegueix organitzant la teva feina a partir de prioritats, per àrees temàtiques i imprevistos. Així mateix, adoptant tot tipus de canvis des d’una perspectiva global, perfeccionant competències digitals i potenciant el desenvolupament d’habilitats i competències en l’àmbit professional, relacional i emocional.\nCompta amb el suport de Gesem per a la implementació de tot allò que et permetrà abordar el treball des de casa amb èxit i sense cap impediment. Aquest és el moment perfecte per avançar-se al futur.


Igea azalea crida a Wendy Williams un 'crackhead' per 'cos fals'\nIggy Azalea anomena Wendy Williams un 'crackhead' després que el 'cos fals' fos\nLa temporada 11 de 'The Wendy Williams Show' acaba de començar, però ja està en un nou feu.\nMentre discutia la retirada de Nicki Minaj en el seu programa aquesta setmana, Williams va passar a parlar sobre el llarg hiat de Iggy Azalea, però en lloc de referir-se al seu nom artístic, Williams va anomenar Azalea 'la noia australiana amb el cos fals'.\nL’intèrpret “Vídua Negra”, de 29 anys, va acomiadar-se a Twitter per fer costat a l’amfitrió del programa de xerrades de 55 anys.\n'Qui és el cap del crack a la meitat de la casa amb les xafarderies? ', Ha tuitejat, fent referència a les lluites de Williams amb l'addicció.\nEn un tuit de seguiment suprimit des de llavors, Azalea va afegir: 'Wendy Williams és un tatuatge tribal de Tike Mike a peu que es va col·locar sobre una cicatriu de secció c profundament fixada'.\nWilliams ha estat oberta sobre les seves experiències amb cirurgia plàstica i addicció. A principis d’aquest any, l’amfitrió de la xerrada homònima es va instal·lar a un centre de vida sobri després de recaure.\n'Sap que he tingut una lluita amb la cocaïna en el meu passat', va dir amb llàgrimes quan va dir a la seva audiència on havia viscut. 'Mai vaig anar a un lloc on rebre el tractament ... hi ha gent de la vostra família, pot ser tu ... Vull que en sàpigues més coses de la història'.\nEl Timothée Chalamet porta arnes amb les armilles dels Globus d’Or\nMarcus Hyde, fotògraf de Kim K., acusat d’intentar subornar model per a nus\nCuba Gooding Jr. va renunciar al jutge per presentar-se tard als tribunals\nCaitlyn Jenner té un seient de primera fila per al Saló de moda secreta de Victoria\nLeonardo DiCaprio va veure el sopar amb l'ex de Jaden Smith\nNicole Scherzinger demana ajuda després que el cosí sigui assassinat en un accident colpejat\nDins de les impressionants festes de casament de Jamie Chung i Bryan Greenberg\nMiley Cyrus es diverteix del seu fracàs matrimoni amb Liam Hemsworth\nJosh Flagg, estrella de la llista de milions de dòlars de LA, Josh Flagg\nOlivia Jade Giannulli suprimeix la foto d’Instagram que va abandonar la premsa


Notícies :: Agenda :: Aprendre i desaprendre amb Ketevan Kemoklidze | Divulgació i actualitat musical de música clàssica i òpera\nEl pròxim dimarts 29 d’octubre al Gran Teatre del Liceu ens espera un concert molt especial. En el marc del LIFE Victòria, la mezzosoprano Ketevan Kemoklidze abraçarà plenament la temàtica d’enguany, la dona en la música. El concert serà un homenatge a Giulia Novelli, una mezzosoprano brillant que va ser eclipsada pels èxits del seu marit Viñas. Per això, amb l’acompanyament de Ricardo Estrada al piano, gaudirem d’un repertori format per una selecció de peces dedicada a la maternitat i alguns papers estrella de Kemoklidze.\nPoc abans de participar en La Gioconda al Gran Teatre del Liceu l’abril passat, Ketevan Kemoklidze va explicar en una entrevista a OperaClasica que el seu fill sovint afirma que “la mare estudia i el pare treballa”. En dir-ho, la mezzosoprano va aclarir el que el nen descrivia, amb els seus ulls, com ella aborda cada antiga i nova partitura amb els ulls àvids d’un estudiant atent. La mezzo però, ja fa anys que és una cantant absolutament consolidada, admirada i aclamada en el panorama operístic internacional. Gaudeix d’una carrera desplegada com una gota de tinta a l’aigua, que acoloreix periòdicament teatres i esdeveniments musicals arreu del món. És una professional, mare i dona: tres identitats que es posaran sobre la taula en el concert que oferirà al Saló dels Miralls.\nAquest és un espai ben especial. Ple de reflexos, s’hi han sentit bellugadisses de cames i el bullici dels músics, aficionats i també de les flames. Salutacions, comentaris i crítiques hi conviuen amb el fru-fru dels vestits de gala i els brindis aguts de les copes. També és el lloc on es va veure duplicada la veu de Giulia Novali, una mezzosoprano romana de principis del segle XX que va viatjar des de Roma fins a Janeiro fent la seva feina: cantar. La parada que va fer al Liceu va ser fructífera però, en certa manera, també tràgica. A Barcelona va fondre’s la seva carrera musical arrel d’un embaràs, un talentós marit i la societat del canvi de segle.\nEl LIFE Victòria d’enguany, com és ben sabut, es dedica a la dona i el seu desenvolupament en totes les seves facetes dins el món musical. La mezzosoprano romanesa amb la seva participació proposa un homenatge a la ja introduïda muller del tenor Viñas. Aquest personatge és un exemple de com la identitat de dona ha impedit el desenvolupament professional d’aquestes durant molt de temps. En el cas de Giulia, la maternitat incipient fou la que la va dur a abandonar l’esfera pública i retornar a la llar. Aquesta etapa de la vida d’algunes dones, la maternitat, és la que Kemoklidze ha escollit com a eix temàtic de la primera part del concert, per tal de retre-li homenatge. És una etapa que ocupa un espai més aviat fosc i tèrbol en el món operístic. El deix dolç i ensucrat que va adquirir la maternitat sobretot d’ençà de l’albir del sistema socioeconòmic capitalista, no és el protagonista de les òperes. Contra els seus fills fabula Norma, qui no només vol amagar la seva maternitat sinó que contempla l’infanticidi; Madama Butterfly canta un dels comiats més emotius de l’òpera quan es brinda a la mort i al nen una vida a occident; “Senza mamma” és com creix el fill de Suor Angelica...\nNo seran però aquestes mares soprano les que serviran per abordar aquesta primera part del concert. La tria de Kemoklidze va des d’algunes àries de Verdi fins a cançons de Mussorsky, passant per Puccini, Ponchielli o Montsalvatge. Serà un concert ben complet perquè combinarà òpera amb música de cambra. Aquesta segona és molt valorada per la mezzo, que en el context de la seva darrera participació en el festival el 2017 va manifestar la rellevància que tenia per “refinar el gust, la musicalitat i les habilitats vocals”. Caldrà, doncs, esperar a dimecres que ella mateixa dissipi el misteri del programa, encara que podem augurar que personatges com Carmen (de l’homònima de Bizet) o Laura (de La Gioconda de Ponchielli) hi faran acte de presència.\nAixí doncs, el pròxim dimecres a les 20h esperem el concert amb força expectatives tant per l’interès musical que desperta Kemoklidze com pel significat profund de l’esdeveniment. El seu caràcter d’homenatge a Giulia Novelli i la tria del repertori són l’exemple viu de l’actitud crítica que ha d’acompanyar l’activitat musical. De la mateixa manera que la mezzosoprano és una estudiant als ulls del seu fill, els oients, historiadors i institucions, hem de ser-ho a l’hora de revisar i analitzar críticament la història que ens ha arribat dels protagonistes de la música.\nFotos: Retrat de Giulia Novelli del 1886; Ketevan de Carmen, (Photo & Style Irma Sharikadze)\nMés, sobre...: life victoria , ketevan kemoklidze , ricardo estrada , giulia novelli , maternitat , dones , opera , mezzosoprano


Sarment: Sarment 500: una celebració atípica\nEl Sarment ha arribat al número 500, i commemorem aquesta fita amb un número extraordinari. Extraordinari, perquè té més fulls que els butlletins habituals; però també perquè apareix en unes circumstàncies realment extraordinàries. La pandèmia de la covid-19 va fer que el butlletí de març, el número 499, tot i haver-se editat imprès, no es distribuís als socis del CCB, per responsabilitat com a ciutadans i atès que el Govern havia dictat una ordre de confinament estricte a fi de frenar la transmissió de la malaltia; sí que es va publicar per internet al web del CCB i al blog del Sarment. El butlletí d’abril, el número 500, sortirà en les mateixes condicions: l’imprimirem, el penjarem a internet i el distribuirem quan sigui possible fer-ho sense risc —que esperem que serà ben aviat, tant de bo.\nVolem fer constar que el poble de Balsareny en general ha respost a aquesta situació tan insòlita amb un comportament exemplar: respectant el confinament, sortint estrictament a comprar aliments o productes de primera necessitat, respectant les distàncies, fent servir mascaretes, sortint als balcons cada vespre per aplaudir el personal sanitari i els treballadors que s’esforcen per la salut i el benestar de tothom. Grups de persones voluntàries s’han mobilitzat intensament per cosir mascaretes, bates, polaines peücs i tota mena de material de protecció individual per fer-los arribar a qui ho necessités. L’Ajuntament ha informat bé i a l’hora de les normatives canviants, ha fet desinfeccions periòdiques dels espais públics, ha distribuït mascaretes per les cases i material de protecció als comerços que havien d’estar oberts, ha felicitat els infants que celebraven l’aniversari confinats, ha decretat tres dies de dol pels difunts que no han pogut ser acomiadats amb l’escalf que calia, han proporcionat mitjans tecnològics als alumnes, han repartit aliments frescos i lots d’higiene personal de la Creu Roja a persones que ho necessitaven... Estan fent una bona feina, i els hem de felicitar, com també a tots els que durant aquests dies estan treballant de valent en els seus àmbits: els metges, sanitaris, farmacèutics i cuidadors, els comerciants i dependents de comerç bàsic que han obert cada dia, els municipals, els funcionaris i, en general, tothom qui està donant la cara per pal·liar els efectes de la pandèmia i fer que pugui revertir tan aviat com sigui possible.\nNingú sap com evolucionarà la situació, però la incertesa és preocupant Si les conseqüències de la pandèmia són brutals des del punt de vista humà, en vides i en salut, el seu impacte econòmic i social no serà menys de témer: es calcula que el PIB català pot arribar a caure el 2020 entre un 7,7 i un 8,8 per cent, una davallada mai vista. Catalunya perdrà entre 225.000 i 250.000 llocs de treball aquest any, i anant bé l’any vinent se’n podran recuperar tan sols entre 90 i 120.000, de manera que la taxa d’atur quedarà entre el 17 i el 18 per cent el 2020, i entre el 15 i el 16% el 2021. Hi pot haver una considerable destrucció d’ocupació a les gran indústries, i no és gens clar el futur de moltes petites empreses familiars i dels treballadors autònoms. Sí que hem d’esperar que a poc l’economia s’anirà recuperant, però caldrà molta claredat d’idees, molta solidaritat i molta empatia a nivell estatal i internacional. Aniria bé que els estats i la UE consensuessin unes polítiques que incentivin el consum, aportin liquiditat i reactivin l’activitat productiva; i no es veu clar que s’afanyin a posar-se d’acord. I amb la represa, caldrà replantejar-se moltes coses, entre les quals la necessitat de reforçar, i no retallar, el sistema sanitari, i de racionalitzar inversions i despeses d’una manera diferent. Tot això, enmig d’un panorama polític decebedor, per part d’un estat que es mostra autoritari i recentralitzador, poc receptiu envers les autonomies; i a Catalunya, amb un Govern poc cohesionat i sense evidenciar estratègies gaire compartides. Mentrestant, la judicialització de la política no s’atura i, també a nivell europeu i mundial, hom detecta una clara temptació per part dels estats de limitar o restringir drets als ciutadans. Caldrà vetllar per continuar defensant les llibertats democràtiques, fins i tot les que semblaven consolidades.\nEl nostre butlletí 500 ofereix, a més de les seccions habituals, un resum dels principals temes tractats en els darrers quatre anys, continuant així el que vàrem publicar el febrer de 2016 en ocasió de celebrar els nostres 40 anys. També hi ha escrits de diferents associacions i institucions locals a qui vam demanar que ens informessin de la seva història i la seva actualitat —ho vam sol·licitar a 38 entitats, i publiquem les respostes rebudes fins al moment de tancar l’edició; si en van arribant més ja sortiran en els números següents. I hem dedicat unes pàgines especials a recordar la figura de mossèn Joan Bajona i la seva profunda implicació en la cultura i la societat de Balsareny, sense oblidar un esment emotiu a la resta de persones que ens han deixat recentment.\nGràcies, Balsareny, per haver-nos llegit al llarg d’aquests 44 anys, en què, sens dubte, hem pecat sovint per errors o omissions, però sempre amb la bona voluntat de donar veu a qui vulgui expressar-se, d’informar de les coses que ens afecten i de deixar-ne constància per a la posteritat. I gràcies a tots els redactors i col·laboradors del butlletí, els anunciants i els socis del CCB que el fan possible. Que puguem superar aviat aquesta conjuntura que ens ha tocat de viure i seguim treballant tothom per intentar fer millor el nostre poble.\nEtiquetes de comentaris: 2020-04, Editorial, Sarment-500


Tancat el termini d'admissió d'Informes d'Idoneïtat per als ajuts a la rehabilitació a l'Àrea Metropolitana | COL·LEGI D'ARQUITECTES DE CATALUNYA\n© Jordi Marsol (Creative Commons)\nTancat el termini d'admissió d'Informes d'Idoneïtat per als ajuts a la rehabilitació a l'Àrea Metropolitana\nTancat el termini d'admissió d'Informes d'Idoneïtat\nEl Consorci informa que el dia 5 de desembre a les 23:59 s’ha esgotat la dotació pressupostària i, per tant, es tanca el termini d'admissió de sol·licituds d'Informe d'Idoneïtat. Més informació.\nEl Consorci de l'Habitatge de l'Àrea Metropolitana de Barcelona ha publicat les bases reguladores i la convocatòria 2018 per a la concessió de subvencions per al foment de la rehabilitació d’edificis de tipologia residencial col·lectiva i habitatges privats, específiques per als municipis que integren l'Àrea Metropolitana de Barcelona (s’exclou el municipi de Barcelona).\nEl termini de presentació de les sol·licituds d’Informe d’Idoneïtat, previ a la sol·licitud d’ajuts, s’obre el 5 de desembre i finalitza el 28 de febrer de 2019. Per a les sol·licituds d'ajuts, el termini s'obre el 10 de desembre i finalitza el 29 de març de 2019. Es podrà tancar l’admissió de sol·licituds en una data anterior si s’ha exhaurit la dotació pressupostària, que s'ha fixat en 5.000.000 euros.\nA continuació es recullen, de forma breu, alguns dels aspectes més rellevants que incorporen les bases.\nEs consideren subvencionables les actuacions de conservació que es duguin a terme per reparar les següents deficiències:\na) Les relatives a l’estat de conservació dels fonaments, l’estructura horitzontal i vertical, incloent-hi els cantells de balcons i voladissos, i les instal·lacions d’electricitat, fontaneria i sanejament existents a l’edifici.\nb) Les relatives a l’estat de conservació de les cobertes, terrats, façanes, patis i mitgeres, incloent-hi els treballs d’eliminació d’amiant, que comportin actuacions de millora de l'aïllament tèrmic i/o acústic.\nEstà adreçada a propietaris, llogaters, comunitats de propietaris, agrupacions de comunitats de propietaris i a propietaris únics d'edificis d'ús residencial i d'habitatges.\nDestinar l’edifici o l’habitatge a ús residencial.\nEn cas d’habitatges buits en propietats verticals, el propietari haurà de destinar els habitatges a règim de lloguer protegit durant un termini mínim de deu anys.\nPodran acollir-se als ajuts previstos en aquestes bases aquells edificis de tipologia residencial, que compleixin els següents requisits:\na) Estar finalitzats abans de 1996.\nb) Per a actuacions de millora de l’eficiència energètica i la sostenibilitat, els edificis han d’haver estat finalitzats abans de 2007\nc) Per a actuacions per a la millora de la seguretat d’utilització i de l’accessibilitat, no es requereix el requisit d’antiguitat.\nd) Com a mínim el 70% de la superfície construïda sobre rasant de l’edifici, excloent-hi la planta baixa o plantes inferiors, ha d’estar destinada a habitatge.\ne) Com a mínim el 50% dels habitatges de l’edifici han de constituir el domicili habitual i permanent dels seus propietaris o arrendataris en totes les fases del procediment\nProtocol de tramitació\nCal sol·licitar telemàticament l’Informe d’Idoneïtat. Una vegada obtingut aquest Informe es podran sol·licitar els ajuts.\nLa documentació mínima a aportar per obtenir un Informe d’Idoneïtat, a manca de la que demani la convocatòria concreta, és la següent:\n- Certificat de l’acord de la comunitat o comunitats de propietaris\n- Projecte de les obres a realitzar\n- Pressupost desglossat de les obres a realitzar\n- Acreditació de l’autorització municipal d’obres o sol·licitud d’aquesta\n- Informe d’Avaluació de l’Edifici (IAE)\na) Informe de la inspecció tècnica de l’edifici (IITE)\nb) Certificat d’eficiència energètica (CEE)\nConsulta aquí la Guia per a la Tramitació de l'Informe d'Idoneïtat Tècnica del Consorci Metropolità de l'Habitatge (IIT-CMH).\nPer llegir el text complet de les Bases reguladores, consulta el BOPB del 22 d'octubre de 2018.\nPots veure la convocatòria de les subvencions al BOPB del 25 d'octubre de 2018.\nPer a més informació, consulta el web del Consorci de l'Habitatge de l'Àrea Metropolitana de Barcelona.